# אוטאקו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אוטאקו (Otaku באנגלית) (おたく או オタク ביפנית) היא מילת סלנג יפנית שמשמעותה בן אדם המכור לאנימה ומאנגה ולעיתים מסוימות גם משחקי וידאו, גאדג'טים או אובססיה לדברים שונים, לדוגמה:

- Pasokon Otaku (אדם שרוב חייו מרוכזים סביב המחשב האישי שברשותו.)
- Tetsudo Otaku (מטרופיל, בעל חיבה עזה לטיולים במרחבים עירוניים.)
- Gunji Otaku (אדם שרוב חייו מרוכזים סביב דברים צבאיים, "מורעל צבא".)

את אותו הדבר אפשר ליחס לכל דבר מאומנויות לחימה, ועד מוזיקה.

אוטאקו עם אובססיה למחשבים

## [עריכה] ביפן

אוטאקו יפנים קונים מאנגה בכנס

המונח אוטאקו, היה בעבר הדרך המנומסת להגיד "הבית שלך": (או=דרך מנומסת להתייחס למשהו של מישהו אחר,טאקו=בית). בתחילת שנות השמונים, חובבי האנימה החלו לקרוא לעצמם ולחבריהם בעלי העניין המשותף אוטאקו, בתור בדיחה על עצמם. המונח יצא מתוך חוגי המעריצים לראשונה, על ידי כותבת מאמרים וקומיקאית בשם אקיו נאקאמורי.

בסדרה של ספרים שכתבה בשם "otaku no kenkyuu" או בעברית "מחקר על אוטאקו" בו היא בחנה את השימוש במונח על ידי גיקים. המונח נהפך יותר ויותר פופולרי, בייחוד לאחר תפיסתו של אנס ורוצח סדרתי בשם טסוטומו מיאזאקי. בדירתו של מיאזאקי נמצאו אלפי קלטות של האנטיי ולוליקון. מקרה זה גרם לשנאה ופחד כלל ארצית כלפי אוטאקו ברחבי יפן. אף שהשנאה והפחד פחתו מאז, המילה עדיין נחשבת בתור עלבון לכל דבר בדומה ל"חנון" בעברית.

### [עריכה] סוגי אוטאקו

האוטאקו היפני הטיפוסי בעל האובססיה לאנימה/מאנגה מחולק לשני סוגים מרכזיים, המבטאים את עוצמתה של האובססיה שברשותו:

- היקיקומורי-צעירים יפנים שמנסים לבודד את עצמם ככל הניתן מהחברה על ידי צפיה אינטנסיבית באנימה וקריאת מאנגה.
- אוטאקו- צעיר שמנסה לתקשר עם אנשים (בעיקר אוטאקו אחרים), אך עדיין דחוי על ידי החברה בגלל תחביביו.

ההבדלים המרכזיים בין שני סוגי האוטאקו, קיימים בעיקר באופן היחס של האוטאקו אל הסביבה: בזמן שהיקיקומורי סוגר עצמו בחדר, ואחת דרכי התקשור היחידות שיש לו היא רישום הודעות ב2channel (פורום יפני שידוע בזכות הכמות הגדולה של היקיקומורי שרושמים בו), האוטאקו הולך לכנסים, מבקר בתכיפות באקיהאבארה, הולך להופעות של Seiyuu, ורואה אנימה ביחד עם אוטאקו אחרים. וקרוב לוודאי הפראמטר הכי חשוב להגדרותו של בנאדם בתור היקיקומורי או אוטאקו רגיל, הוא ההיבט הנפשי: ביפן היקיקומורים מוגדרים כחולי נפש לכל דבר, בזמן שאוטאקו מוגדרים רק כ"חנונים" דחויים חברתית שלא יכולים להזיק הרבה (במשך השנים רוב הפחד מאוטאקו- עבר לפחד מהיקיקומורי). עוד הבדל משמעותי זה העובדה שהיקיקומורי נחשבת בעיה פסיכולוגית-חברתית, בזמן שאוטאקו היא יותר תופעה תרבותית-חברתית. סוגי אוטאקו נפוצים אחרים הם:

- Otome : אפילו שרוב האוטאקו הם זכרים בשנות העשרים לחייהם, ישנן גם בנות שהן אוטאקו.

הן ידועות בכינוי "Otome" שמשמעותו "נערה" או "בתולה", וניתן למצוא אותן באקיהאבארה מסתובבות בין חנויות, ומחפשות אחרי דוג'ינשי ומאנגה עם שונן-איי ויאוי. ולהבדיל מהאוטאקו הזכר; כשמדובר בOtome יש מספר גדול יותר של בנות מעל גיל שלושים.

- Akiba-chan/Akiba-kei : הם אוטאקו שמבלים יותר מיד שעות בסיור וקניות ברחבי אקיהאבארה. שם הם מבזבזים את כל זמנם וכספם על דוג'ינשי, Eroge, מנגה ודי.וי.דים.

### [עריכה] סטריאוטיפים לגבי אוטאקו יפנים

חדר של אוטאקו טיפוסי

- האוטאקו היפני ברוב הפעמים נע בין הגילאים 18-26 ובכל זאת צופה באנימות שונן ושוג'ו.
- אוסף גדול ביותר של הנטאיי ואנימות Fanservice בזמן שהוא ברוב הפעמים בתול.
- כמויות גדולות של מאנגה ובעיקר דוג'ינשי.
- אוסף גדול של דיסקים של .Seiyuu
- חדר מלא בפוסטרים של בישוג'ו ובובות של בישוג'ו.
- חוסר אכפתיות לגבי איך שהוא נתפס בעיני הציבור.
- ביקורים תכופים מאוד באקיהאבארה וכנסי אנימה.
- בילוי מוגזם במייד קפה.
- יותר חברים באינטרנט מאשר במציאות(בעיקר ב2channel).
- לא מגולח/עודף משקל/רזה מידי/ממושקף וכו'.
- אוסף ענק של משחקי וידיאו(בעיקר H-games).
- קריאת מאנגה וצפיית באנימות לוליקון.

## [עריכה] אוטאקו בארצות הברית/במערב

בזכות התפתחות הפאנסאב לתוך העידן הדיגיטאלי, ושיחרורים של DVD של אנימה בארצות הברית, האוטאקו בארצות הברית החלו לחקות את היפנים ולערוך כנסים משלהם. אט אט התפתחה תרבות אוטאקו שונה לגמרי בארצות הברית. פירושו של המונח אוטאקו באנגלית השתנה. במקום שהמונח יצביע על מטורף, או על נושא מסוים(שהוא בדרך כלל דברים שהאוטאקו מתעסקים בהם) המונח הפך להיות כמעט בלעדי לחובבי האנימה והמאנגה כיוון שהם יבאו אותו. ראוי להזכיר שהאוטאקו המערבי הוא רק חובב של הז'אנר, וברוב המקרים אינו אובססיבי כמו האוטאקו היפני. כתוצאה מכך, יכולים להיות לאוטאקו המערבי חיי חברה מפותחים- על אף תחביביו הכביכול מוזרים. ברוב המקרים, האוטאקו המערבי לא צופה בכמויות מאוד גדולות של אצ'י והנטאי, כמו האוטאקו היפני- מה שמוריד את רמת הדימוי השלילי שיש לו בעיני הציבור. שוני זה גורם לכך שבארצות הברית כמות הגברים והנשים שצופים באנימה היא יותר מאוזנת, והז'אנר פחות מוגבל למגדרים מסוימים בקרב צעירים בארצות הברית. האוטאקו המערבי ינסה גם לשתף את חבריו בתחביבים שלו בזמן שהאוטאקו היפני קרוב לוודאי ברוב המקרים יפחד לדבר על אנימה בפרהסיה(אפילו שזה לפעמים נפלט להם). האוטאקו המערבים סולדים מדיבובים באנגלית(או כל שפה אחרת שהיא לא יפנית) ומאמינים שיפנית זאת השפה היחידה שבה צריכים לצפות באנימה. האוטאקו המערביים ברוב הפעמים מתעניינים בתרבות היפנית, וחלקם מנסים ללמוד יפנית או לוקחים שיעורים באומנויות לחימה.

## [עריכה] אוטאקו בישראל

אוטאקו ישראלים בכנס אנימה קון 2006

קהילת האוטאקו בישראל שאבה את רוב מאפיינה מקהילות האוטאקו שנוצרו במדינות אחרות בעולם, ובעיקר מארצות הברית. רוב האוטאקו הישראלים דומים בתכונותיהם לאוטאקו מערביים אחרים. קהילת האוטאקו בישראל מונה לפי הערכות, כ3,000 אנשים והיא פחות או יותר מאוזנת מבחינת המגדרים. הקהילה התפתחה בעיקר דרך רשת האינטרנט. בזמן שלישראל הגיעו רק אנימות קודומו מסוימות כמו פוקימון,דיג'ימון,יו ג'י הו, קהילת האוטאקו בארץ כבר הייתה דיי גדולה, תודות לרשת האינטרנט שסיפקה לאוטאקו הישראלים פאנסאב באנגלית של סדרות שאינן קודומו. לאחר הרבה שנים שבהן כל מה שהיה, הם מפגשי פורום או הקרנות פומביות של אנימות שהן לא קודומו, ושאר התארגנויות קטנות. ביולי 2005 נערך האנימה קון, כנס האנימה הראשון בישראל בנוכחות כ650 אוטאקו ישראלים. הכנס השני, שנערך בחג פורים 2006, משך אליו כ1200 אוטאקו ישראלים. המארגנים מקווים להמשיך במסורת של שני כנסים בשנה עוד זמן רב. קהילת האוטאקו הישראלית עדיין ברובה מבוססת על רשת האינטרנט ודיונים באמצעות פורומים/צ'אטים/תוכנות מסרים מיידים. אך אט אט ניכר שהקהילה מתפתחת, וכמות האוטאקו גודלת.

מלבד קהילת האוטאקו, ישנה גם חנות בבעלות חנות קומקיקאזה שנקראת אוטאקו. החנות עוסקת בעיקר במוצרים נלווים למנגה ובמוצרים הקשורים לקהילת האוטאקו/קומיקס.

### [עריכה] מילים שיובאו על ידי אוטאקו מערביים

תרבות האוטאקו המערבית עושה שימוש נרחב בשפה היפנית, ומספר אוטאקו מערביים יודעים חלקים נרחבים מהשפה היפנית, כך שיש מילים ומונחים ששגורים בפיו של כל אוטאקו מערבי והוא לפעמים משלב אותם בשפתו. דבר זה יוצר שילוב של אנגלית ויפנית בארצות הברית(שם טוענים שהם מדברים "Otakuese"), או שילוב של עברית ויפנית בישראל. דוגמאות מילים/מונחים ששגורים בפיו של כמעט כל אוטאקו מערבי:

- בישונן/בישוג'ו: "נער צעיר ויפה" ו"נערה צעירה ויפה" ביפנית, הרבה פעמים מקוצר ל"ביש" או "בישי"(בעיקר כשמדברים על זכרים).
- האיי (Hai): "כן" ביפנית,(ביפנית זה לא תמיד אומר "כן" זה יכול להיות משהו כמו "אני מקשיב").
- באקה (baka = 馬): טיפש/טמבל ביפנית.
- קוואי (kawaii = 可愛い): "חמוד/ה" ביפנית, משומש בדרך כלל כדי לתאר חומד של בישוג'ו בקרב אוטאקו מערבים.

האוטאקו היפנים משתמשים במילה Moe בזמן שקאווי זאת מילה כללית לחומד.

- צ'יבי (Chibi): "קטן" ביפנית,משומש על ידי אוטאקו כדי לתאר את סגנון הציור 'סופר דפורמד'.
- אנימה (Anime = アニメ) : משומש כדי להתייחס לסגנון האנימציה היפנית(ביפנית המילה נאמרת כדי להתייחס גם לאנימציה מערבית).
- נאני (Nani = 何): "מה?" או "כן?" ביפנית.
- מאנגה (Manga = 漫画): "קומיקס" ביפנית, במערב משומש כדי להתייחס לקומיקס יפני בלבד.
- וואי-וואי (wai-wai): אונומטופיאה של מישהו מאושר, דומה ל"יש" בעברית.
- האנטיי: "סוטה" ביפנית, משומש במערב כדי להתייחס למאנגה או אנימה פורנוגרפית.
- סוגוי (Sugoi): "מדהים" או "נפלא" ביפנית, הבעת התלהבות ממשהו.
- kakkoii: "מגניב" ביפנית.

- תוספות לשם הלקוחות מהשפה היפנית:

-סאן(san): סאן הוא תואר המייצג פנייה לבת השווה לך, בגילך, חברה שלך.

-סאמה(sama): מוסף לשם כשמתייחסים למישהו מכובד יותר ממך, או יותר מבוגר ממך.

-סאנסיי(sensei): סאנסיי הכוונה למישהו שמאמן אותך במשהו או מלמד אותך, אוטאקו גם מוסיפים את הכינוי לשם של יוצרי מאנגה.

-צ'אן(chan): את המושג צ'אן מוסיפים לילדים\ילדות או נערים\נערות, אם אתה יותר מבוגר מהם.אם אתה קשיש, אז אתה לא פונה אליו בתור צ'אן, אלא בתור קון.

-קון(kun):את המושג קון אומרים לבן ששווה אליך, בגילך, חבר שלך.

אוטאקו בדרך כלל משתמשים בתוספות האלו באינטנסיביות.

## [עריכה] יצירות שעוסקות בנושא

- Otaku no Video : שני סרטים שעוקבים אחרי תלמיד שנה ראשונה באוניברסיטה, שהופך להיות אוטאקו בעצת חברו ואז מבלה את שאר שנותיו באוניברסיטה, בניסיונות להיות האוטאקו הגדול מכולם.
- Comic Party : סדרה של משחקי H-games שעובדה לסדרת מאנגה, וגם לסדרת אנימה. עוסקת בתלמיד שנשר מבית ספר לאומנויות ומתחיל לצייר דוג'ינשי אפילו שחברה שלו לא ממש מאושרת בגלל התחביבים החדשים שלו.
- Densha Otoko ("איש הרכבת" 電車男) : סיפור על אוטאקו בתחילת שנות העשרים לחייו שמציל יפיפיה משיכור ברכבת, ולאחר מכן מנסה לצאת איתה בעזרת תמיכתם של חבריו ב.2channel
- Welcome to NHK! : אנימה ומנגה על היקיקומורי שכלא את עצמו בחדר, ושיוצא לבסוף מחדרו כדי לברר את הסיבות שבגללם הוא נהיה היקיקומורי.
- Genshiken : מאנגה שעובדה לאנימה העוסקת בפעילויות השונות של מועדון אוטאקו קטן באוניברסיטה ביפן.
- Cosplay Complex : סדרת אנימה העוסקת במועדון קוספליי של של כמה נערות בחטיבת ביניים.

## [עריכה] קישורים חיצוניים

- אני לבד,אבל איני בודד - מאמר על אוטאקו יפנים(אנגלית)
- כתבה בNRG על הכוח הכלכלי של האוטאקו(עברית)
- הסבר על המונח במילון הסלאנג העירוני(אנגלית)
- סרטונים תעודים על קניות באקיהאבארה

## [עריכה] ראו גם

- גיק
- אנימה
- מאנגה
- היקיקומורי
- יפנופיליה

מקור: http://he.wikipedia.org../../../%D7%90/%D7%95/%D7%98/%D7%90%D7%95%D7%98%D7%90%D7%A7%D7%95.html

קטגוריות: סלנג | יפן: תרבות | יפן: חברה | אנימה | מאנגה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Česky
- Dansk
- Deutsch
- Ελληνικά
- Esperanto
- Español
- Suomi
- Français
- Bahasa Indonesia
- Italiano
- 日本語
- 한국어
- Nederlands
- Norsk (bokmål)
- Polski
- Português
- Русский
- Simple English
- Svenska
- 中文